bue
        
         (notetegn)
Store norske leksikon,Kunst og estetikk,Musikk,Musikkteori,Notasjon
En bue er i noteskrift en buet strek som viser at flere noter har en sammenheng. Hva denne sammenhengen består av, varierer:
Bindebue mellom to noter med samme tonehøyde angir at de skal bindes sammen til en samlet noteverdi. Legatobue viser at noter med ulik tonehøyde som er bundet sammen, skal utføres legato. Fraseringsbue viser rekkevidden av en musikalsk setning. Sløyfebue viser at flere noter skal synges på én stavelse. En slik bue kan være stiplet dersom antall stavelser under buen varierer fra ett vers til et annet, eller dersom teksten står på flere språk. Strøkbue benyttes i musikk for strykeinstrumenter for å angi varigheten av et buestrøk. Den kan falle sammen med en legatobue eller fraseringsbue, men kan også være kortere. Les mer i Store norske leksikon notasjon – musikk musikk